29. ΝΟΜΟΣ υπ’ αριθ. 2380 της 16/18 Απρ. 1953 (ΦΕΚ Α΄ 95) Περί συμπληρώσεως του Α.Ν. 1502/50 «περί ρυθμίσεως των αποδοχών των τακτικών δημοσίων υπαλλήλων πολιτικών και στρατιωτικών» και του Ν.Δ. 2190/52 «περί τροποποιήσεως και συμπληρώσεως των περί Τ.Α.Α.Σ. διατάξεων». Άρθρ.1.-1.Ο Αντιστράτηγος Διοικητής Στρατιάς δικαιούται από 1ης Απρ. 1952 του μισθού όν λαμβάνει ο Αντιστράτηγος Γενικός Επιθεωρητής του Στρατού. 2.Κυρούται αφ’ ής εξεδόθη η από 22 Μαΐου 1952 κοινή απόφασις των Υπουργών Εθνικής Αμύνης και Οικονομικών, (δι’ ής ορίζεται, όπως εις τον Αντιστράτηγον Διοικητήν Στρατιάς καταβάλλεται ο μηνιαίος μισθός ο προβλεπόμενος δια τον Αντιστράτηγον Γενικόν Επιθεωρητήν Στρατού). Άρθρ.2.-1Ο Αντιστράτηγος Διοικητής Στρατιάς δικαιούται από της ισχύος του Ν.Δ. 2190/52 «περί τροποποιήσεως και συμπληρώσεως των περί Τ.Α.Α.Σ. διατάξεων», εκ του Ταμείου Αλληλοβοηθείας Αξιωματικών και Ανθυπασπιστών του Στρατού Ξηράς, βοηθήματος ίσου προς εκείνο το οποίον δικαιούται ο Αντιστράτηγος Γενικός Επιθεωρητής του Στρατού, ως καθορίζεται υπό του ανωτέρω Ν.Δ. 2190/52. Άρθρ.3.-Η ισχύς του παρόντος Νόμου άρχεται από της δημοσιεύσεώς του εις την Εφημερίδα της Κυβερνήσεως. Εις τας διατάξεις του παρόντος υπήχθη και ο Αντιστράτηγος Αναπληρωτής Αρχηγού Γ.Ε.Σ. δια της παρ. 7 της υπ’ αριθ. 1326/1957 πράξ. Υπ. Συμβουλίου. 